Weniger bekannt isch, dass er Klavier gschpilt und sich dr Ländlermusig gwidmet hät. Er hät under em Pseudonym Raetus Telena selber Stück komponiert, wo er mit dr in Felsberg beheimatete Ländlerkapelle Bernina interpretiert hät. E vo ihm komponierti Polka isch 2004 uf dr CD Musig a so wie früener erschine, gschpilt vo dr Ländlerkapelle Oberalp. D Klavierbegleitig isch i dr Bündner Volksmusigszene scho immer e Seltenheit gsii, hüt sogar e Fremdkörper.